cyanic-selkie/wikianc huggingface dataset:
Dānija
Ģeogrāfija
Dānijas teritorija ir viena no zemākajām un līdzenākajām pasaulē. Gandrīz visa valsts teritorija atrodas vidēji 30 metrus virs jūras līmeņa. Dānijas augstākā virsotne ir tikai 173 m augsta, bet zemākā vieta atrodas 7 metrus zem jūras līmeņa. Dānijas rietumu un ziemeļrietumu piekraste ir maz izrobota, bet austrumu piekrastē ir daudz juras līču. Vietām Jitlandes pussalā iestiepjas fjordi, kas veido blīvu, taču gandrīz nekuģojamu upju tīklu. Lielākais fjords ir Limfjords, kurš atrodas Jitlandes ziemeļrietumu daļā. Dānijā ir arī daudz purvu, no kuriem liela daļa mūsdienās ir nosusināti, ir daudz mazu ezeru, it sevišķi Jitlandes rietumu daļā.
Dānijas platlapju mežus izganīja, tāpēc no 18. līdz 19. gadsimtam tika stādīti jauni meži, kas galvenokārt ir egļu. kā arī skābaržu un ozolu meži. Lielākie mežu masīvi ir rietumu un ziemeļu Jitlandes pussalā. Meži aizņem 11 % valsts teritorijas. Dānijā ir gan velēnu podzolētās, gan aluviālās, gan mežu brūnās augsnes, bet 3/4 valsts platības aizņem tīrumi — cilvēka pārveidotas augsnes un augu valsts, ir izveidojusies kultūrainava, kurā ir maz dabisko sastāvdaļu.
Klimats
Dānijā valda mērens klimats. Ziemeļjūras, Atlantijas okeāna un siltās Golfa straumes ietekme, ko atnes mērenajos platuma grādos valdošie vēji, padara vasaru vēsāku, ziemu maigāku, bet laiku — miglaināku, tādēļ ziemā vidējā temperatūra ir ap 0 °C, bet vasarā ap 16,6 °C.
Valsts pārvalde
Dānija ir konstitucionālā monarhija. Tajā ir pārstāvības parlamentārā sistēma, kurā valdības vadītājs ir premjerministrs, bet valsts galva — monarhs, kura rokās oficiāli ir izpildvara, lai gan faktiski tā pienākumi ir tikai reprezentatīvi un ceremoniāli. Pašreizējā karaliene Mārgrēte II troni mantoja no sava tēva 1972. gadā. Likumdevēja vara pieder vienpalātas parlamentam Folketingam ar 179 deputātu vietām, kas tiek ievēlēti proporcionālās vēlēšanās uz četru gadu termiņu. Tiesu vara pieder Augstākajai tiesai, kuras tiesnešus uz mūžu ieceļ monarhs.
Politiskā sistēma, kas apvieno parlamentāro demokrātiju un konstitucionālo monarhiju, Dānijā pastāv kopš 1901. gada. Tā pārdzīvojusi iekšpolitisko spriedzi t.s. Lieldienu krīzes laikā 1920. gadā, kad valdība noraidīja karaļa aicinājumu sarīkot jaunas vēlēšanas, un nacistu okupāciju no 1940. līdz 1945. gadam. Pašreizējā konstitūcija kopš tās pieņemšanas 1953. gadā palikusi nemainīga.
Demogrāfija
Dānija ir apdzīvota jau tūkstošiem gadu. Nosaukumu tā ieguvusi no ģermāņu cilts — dāņiem, kuri apdzīvoja Skones pussalu mūsdienu Zviedrijā un Dānijas salas. 2022. gadā Dānijā dzīvoja 5,91 miljons iedzīvotāju, kas ir aptuveni 4 reizes vairāk nekā 19. gadsimta vidū. Lielais dabiskais pieaugums izskaidrojams ar lielu dzimstību un mirstības, tai skaitā arī bērnu mirstības, samazināšanos, pilnveidojoties veselības aprūpes sistēmai. Emigrantu skaits no Dānijas uz ASV 19. gadsimtā bija neliels — aptuveni 350 tūkstoši cilvēku. Pēc Otrā pasaules kara iedzīvotāju dabiskais pieaugums bija lielāks kā 30. gados, jo samazinājās mirstība. Pēdējo gadu laikā, palielinoties vecu cilvēku skaitam, pieaug mirstība, bet dzimstība samazinās. Zīdaiņu mirstība Dānijā ir līdzīga kā citur Ziemeļu un Rietumeiropā.
2/3 iedzīvotāju dzīvo salās, un visvairāk apdzīvota ir Zēlandes sala. Tā aizņem 16 % valsts platības, un tajā dzīvo 2/5 Dānijas iedzīvotāju. Zēlandē vidējais iedzīvotāju blīvums ir 300 cilv./km². Vismazākais iedzīvotāju blīvums ir Jitlandes rietumos, kur vidējais iedzīvotāju blīvums ir 55—56 cilv./km². Dānijā kopumā vidējais iedzīvotāju blīvums ir 120 cilv.km². Lielākā daļa Dānijas iedzīvotāju (86 %) ir dāņi. Vairākums jeb aptuveni 90 % dāņu dzīvo Dānijā, aptuveni 6 % — ASV un gandrīz 2 % Kanādā. Mūsdienās Dienvidjitlandē — Ziemeļšlēsvigā dzīvo aptuveni 50 tūkstoši vāciešu. Trijās Dānijai piederošajās salās dzīvo ap 3 tūkstoši frīzu, Fēru salās — ap 50 tūkstošu fēru un Grenlandē — ap 55 tūkstošu inuītu. Dānijā dzīvo arī ap 10 tūkstošu zviedru un aptuveni tikpat daudz norvēģu. Valstī ir neliels skaits turku, irākiešu, irāņu, pakistāņu, somāliešu, kā arī imigrantu no kādreizējās Dienvidslāvijas.
Tautsaimniecība
Dānijai ir attīstīta rūpniecība, kurā tiek izmantotas augstās tehnoloģijas, un attīstīts lauksaimniecības sektors. Valsts un valdība rūpējas, lai nodrošinātu iedzīvotājiem augstu sociālo garantiju un dzīves līmeni.
Dānijas ekonomikas svarīgākās nozares 2020. gadā bija valsts pārvalde, aizsardzība, izglītība, veselība un sociālā aprūpe (21,5 %), vairumtirdzniecība un mazumtirdzniecība, transports, izmitināšanas un ēdināšanas pakalpojumi (19,3 %) un rūpniecība (18,2 %). 52 % no Dānijas eksporta nokļūst ES iekšējā tirdzniecībā (14 % Vācijā un 9 % Zviedrijā), bet ārpus ES galvenie eksporta partneri ir ASV (11 %) un Norvēģija (6 %). 69 % importa ir no ES dalībvalstīm (22 % no Vācijas, 13 % no Zviedrijas un 9 % no Nīderlandes), bet ārpus ES galvenie importa partneri ir Ķīna (8 %) un Norvēģija (4 %).
Monteskjē
Šarls Luijs de Sekondā (fr; dzimis, miris ), pazīstams kā Monteskjē (Montesquieu), bija franču filozofs apgaismotājs, tiesību zinātnieks, rakstnieks. Kopā ar Voltēru bija vieni no pirmajiem franču apgaismotājiem. Viens no izcilākajiem franču Apgaismības veidotājiem.
Beidzis katoļu koledžu (1705). Pētījis fizikas un mehānikas jautājumus, filozofiju, socioloģiju, vēsturi, valsts un tiesību teoriju, mākslu. Monteskjē piedalījās "Enciklopēdijas jeb Zinātņu, mākslu un amatu skaidrojošās vārdnīcas" izveidē. 1721. gadā iznāca viņa ievērojamākais daiļliteratūras darbs — "Persiešu vēstules", īsa satīra par Francijas absolūtismu. Citi viņa slavenākie darbi ir "Pārdomas par romiešu diženuma un pagrimuma cēloņiem" un "Par likumu garu".
Vārpainā krauklene
Vārpainā krauklene (Actaea spicata) ir daudzgadīgs Gundegu dzimtas lakstaugs.
Raksturojums
Augums vidējs 30—60 cm. Stumbrs stāvs, zarojas, kails. Lapas uz gariem kātiem, divkārt vai trīskārt plūksnaini saliktas. Uz stumbra lapas izkārtotas pamīšus. Ziedi balti, iedzelteni vai violeti, sakārtoti ķekarā. Ķekara lielums ap 10 cm. Zied no maija līdz jūnija sākumam. Auglis — oga (garums ap 1 cm, platums 0,8 cm). Nogatavojusies oga ir melna.
Izplatība
Suga sastopama visā Eiropā un Ziemeļamerikā. Latvijā ir izplatīta visā teritorijā. Aug ēnainos jauktu koku mežos, upju ielejās.
Izmantošana
Augs ir indīgs, sevišķi ogas. Izmanto homeopātijā un kā krāšņumaugu.
Anja Pēšone
Anja Sofija Tesa Pēšone (sv, izrunā: ; dzimusi Ūmeo, Zviedrijā) ir bijusī zviedru kalnu slēpotāja.
Piedalījās trijās ziemas olimpiskajās spēlēs (2002, 2006, 2010). Kopumā izcīnījusi 6 medaļas, tai skaitā 2006. gadā Turīnā slalomā tika svinēta uzvara. Pasaules čempionātos ir izcīnījusi 7 zelta, 2 sudraba un 4 bronzas medaļas.
Pasaules kausā debitēja 1998. gada 15. martā Kransmontanā, Šveicē, milzu slalomā. A. Pēšone ir 2003.—2004. un 2004.—2005. gada Pasaules kausa kopvērtējuma uzvarētāja. PK posmos ir izcīnījusi 42 uzvaras.
Karjeru noslēdza pēc 2011.—2012. gada sezonas.
Pilava
Pilava (pl) - pilsēta Polijā, Mazovijas vojevodistē 25 kilometrus uz ziemeļrietumiem no Garvolinas.
Elektroniskā uzņēmējdarbība
Elektroniskā uzņēmējdarbība (saīsinājumā e-uzņēmējdarbība) jeb elektroniskais bizness (saīsinājumā e-bizness) ir jebkura uzņēmējdarbība, kas balstās uz informācijas un sakaru tehnoloģijām (IST), līdzekļiem un metodēm. Elektroniskā uzņēmējdarbība paplašina uzņēmumu iespējas sekmīgāk izmantot iekšējo un ārējo informāciju savu mērķu sasniegšanā.
IST tehnoloģiju lietošana uzņēmējdarbībā uzlabo uzņēmumu saziņu, tai skaitā tiešsaistē, ar pasūtītājiem un piegādātājiem (elektroniskā tirdzniecība), partneriem, valsts iestādēm, dažādiem preču un pakalpojumu tirgus dalībniekiem. Uzņēmumi iegūst iespēju vienlaikus īstenot savu tirgus stratēģiju un taktiku, kā paralēli notiekošus procesus.
Elektroniskā uzņēmējdarbība ir maksimāli iedarbīga, ja tā aptver visu vērtības ķēdi — elektroniskos iepirkumus, piegādes ķēdi, pasūtījumu elektronisko apstrādi, ražošanas automatizēšanu, pasūtītāju apkalpošanu u.c.
Uzņēmumu IKT atvieglo arī piekļūšanu valsts un pašvaldību informācijas sistēmām (elektroniskā pārvalde), lai iegūtu uzņēmējdarbībai nepieciešamo informāciju par likumiem un citiem normatīviem aktiem. Turklāt valsts un pašvaldības, to institūcijas, ir arī nozīmīgi preču un pakalpojumu iepircēji savām vajadzībām, īstenojot to ar iepirkumu sistēmu palīdzību.
Elektroniskās uzņēmējdarbības veicināšana ir arī viena no Eiropas Savienības prioritātēm Lisabonas stratēģijas ietvaros. Tā veicina arī ātrāku jaunievedumu apgūšanu un ieviešanu uzņēmējdarbības praksē, tādējādi paaugstinot darba ražīgumu un ražošanas efektivitāti.
Antikvarki
Antikvarki ir kvarku antidaļiņas. To masas un spini ir tādi paši, kā attiecīgajiem kvarkiem, bet kvantu skaitļi vienādi pēc lieluma, bet ar pretēju zīmi.
Κουάρκ
Indzagi
Indzagi (it) var būt:
Belžikas kalni
Belžikas kalni (fr) ir ap 45 km gara un līdz 10 km plata ziemeļu-dienvidu virzienā orientēta izolēta kalnu grēda Karalienes Modas Zemē Antarktīdā. Atrodas ap 310 km uz dienvidiem no okeāna piekrastes (Princeses Ranhillas krasta). Augstākā virsotne ir Viktora kalns (2588 m). Sastāv no 18 km garā galvenā masīva grēdas vidusdaļā un diviem atsevišķiem nunataku masīviem — Prinsa de Liņa kalniem 20 km uz ziemeļiem un Minami Belžikas nunataku grupa 9 km uz dienvidrietumiem.
Grēdu atklāja 1957.-1958. gadu Beļģijas antarktiskā ekspedīcija Gastona Žerlaša vadībā, kas to nosauca beļģu 1897.-1899. gadu antarktiskās ekspedīcijas kuģa Belgica vārdā.
Hirnika
Hirnika ir pilsēta Ukrainas austrumos Doneckas apgabalā. Izvietojusies apgabala vidusdaļā netālu no Vovčas upes augšteces, pakļauta Selidoves pilsētas padomei. Akmeņogļu ieguves centrs.
2001. gada Latvijas futbola Virslīgas sezona
Turnīra tabula
Sp = Aizvadītās spēles; U = Uzvaras; N = Neizšķirti; Z = Zaudējumi; + = Gūtie vārti; - = Zaudētie vārti; V = Vārtu starpība; Pkt = Punkti
1974. gada FIFA Pasaules kauss
1974. gada FIFA Pasaules kauss notika Vācijas Federatīvajā Republikā no 13. jūnija līdz 7. jūlijam. Tas bija pēc skaita 10. Pasaules kausa finālturnīrs. Par Pasaules čempioniem kļuva laukuma saimnieki VFR izlase. Šajā čempionātā pirmo reizi uzvarētājiem tika pasniegts Pasaules Kauss.
Komandas
Tālāk minētās 16 izlases piedalījās 1974. gada FIFA Pasaules kausa izcīņā. Turnīram automātiski kvalificējās laukuma saimnieki VFR izlase un 1970. gada Pasaules čempioni Brazīlijas izlase.
Turnīra gaita
Turnīra formāts bija mainījies kopš 1970. gada čempionāta. 1974. gada finālturnīrā piedalījās 16 izlases, kas tika sadalītas četrās grupās katrā pa četrām komandām. No katras grupas 2. kārtā iekļuva 2 spēcīgākās izlases. Otrajā kārtā 8 komandas tika sadalītas 2 grupās. Abu grupu spēcīgākās komandas tikās finālā, bet 2. vietu ieguvējas cīnījās par 3. vietu čempionātā. Ļoti smagnēji turnīru iesāka Dienvidamerikas izlases. Brazīlija un Argentīna iekļuva otrajā kārtā tikai pateicoties labākai vārtu starpībai, bet Urugvaja un Čīle vispār neizkļuva no apakšgrupas. Lielākais grupu turnīra notikums bija abu Vācijas komandu tikšanās - šoreiz pārāki izrādījās VDR, kas pārspēja VFR ar 1-0 un uzvarēja arī apakšgrupā. Tālāk gan veiksmīgāki bija VFR, kas otrajā kārtā uzvarēja B grupā, pārspējot dienvidslāvus, zviedrus un otrās vietas ieguvējus grupā Polijas izlasi. A grupā savukārt neapturami bija Nīderlandes futbolisti, kas neatstāja nekādas cerības brazīļiem, austrumvāciešiem un argentīniešiem. Kopumā Nīderlandes izlasi var uzskatīt par visa čempionāta lielāko pārsteigumu. Nīderlandieši spēlēja tā saucamo Totālo futbolu, kas ir neprognozējams, ātrs, skatāms un uzbrūkošs futbols. Svarīgākā persona Nīderlandes izlasē neapšaubāmi bija uzbrucējs Johans Kruifs.
Spēlē par trešo vietu iepriekšējos Pasaules čempionus Brazīliju ar 1-0 pārspēja poļi, kuru labā vienīgos vārtus guva čempionāta rezultatīvākais spēlētājs Gžegožs Lato. Finālspēlē tikās neprognozējamā Nīderlande pret pragmatisko VFR. Iesākumā nīderlandieši izvirzījās vadībā ar 1-0, taču vācieši spēja izlīdzināt rezultātu. Izšķirošos vārtus VFR izlasei guva Gerds Millers, izcīnot savai komandai uzvaru ar 2-1. Tā VFR izlase otro reizi savā vēsturē kļuva par Pasaules čempioniem.
Spēle par 3. vietu
6. jūlijs - Minhene
Brazīlija 0-1 Polija
Fināls
7. jūlijs - Minhene
Nīderlande 1-2 VFR
Labākie vārtu guvēji
Hirnika
Vēsture
Apdzīvotā vieta dibināta 1938. gadā kā ogļraču ciemats Socmistečko (Соцмістечко) vai Sochorodoka (Соцгородок) pie jau 19. gadsimta vidū izpētītajām akmeņogļu iegulām, kur tika būvētas Kurahivkas grupas šahtas. 1958. gadā Socmistečko tika apvienota ar līdzās esošajiem Komsomoļskas, Oktjabrskas, Peršotravņevas, Peremohas un Promploščadkas ciematiem un izveidota pilsēta ar tagadējo nosaukumu (tulkojumā — ‘Kalnracis’).
Purva purene
Purva purene (Caltha palustris) ir daudzgadīgs Gundegu dzimtas lakstaugs.
Raksturojums
Augums vidējs, līdz 40 cm. Saknenis īss, spēcīgi attīstīts. Stumbrs gulošs vai pacils, kails, zarojas ziedu tuvumā. Apakšējās lapas ar gariem kātiem, ieapaļas ar nierveida vai sirdsveida pamatni. Augšējās lapas sēdošas vai īsā kātā. Ziedi zeltaini dzelteni. Lielums ap 4 cm. Zied no aprīļa beigām līdz jūnijam. Var ziedēt arī otrreiz rudenī. Auglis — someņu kopauglis.
Izplatība
Suga sastopama aukstā un mērenā klimata rajonos. Latvijā ir izplatīta visā teritorijā. Aug purvos, mitrās pļavās, upju krastos.
Izmantošana
Svaigi plūkts augs ir indīgs, satur anemonolu. Izmanto homeopātijā. Audzē kā dekoratīvu augu.
Krūmu sīlis
Krūmu sīlis jeb rietumu krūmu sīlis, arī Kalifornijas krūmu sīlis (Aphelocoma californica) ir vārnu dzimtas (Corvidae) putns, kas pieder krūmu sīļu ģintij (Aphelocoma). Izdala 7 pasugas. Krūmu sīļa izplatības areāls aptver Ziemeļamerikas rietumu pusi, sākot ar Vašingtonas štata dienvidiem un beidzot ar Teksasas un Meksikas centrālo daļu.
Izskats
Krūmu sīlis ir vidēji liels putns, tā ķermeņa garums, ieskaitot asti, ir 27—31 cm, spārnu plētums 39 cm, svars 80 g. Apspalvojums ķermenim ir zils ar pelēku. Tā galva, kakla mugurpuse, spārni un aste ir zili, bet mugura ir brūnganpelēka vai pelēka, pavēdere un rīkles daļa pelēka vai balta.
Uzvedība
Atbilstoši savam nosaukumam rietumu krūmu sīlis, izvēloties dzīves vietu, priekšroku dod zemiem krūmiem un kadiķiem, bet tas dzīvo arī priežu un ozolu mežos un mūžzaļo mežu malās. Krūmu sīlis ir bieži sastopams arī apdzīvoto vietu dārzos un parkos. Attiecībā pret citām putnu sugām rietumu krūmu sīlis ir diezgan agresīvs un nesaticīgs.
Inteliģence
Pēdējo gadu pētījumi ir pierādījuši, ka rietumu krūmu sīlis ir viens no inteliģentākajiem vārnu dzimtas putniem. Tā smadzeņu īpatsvars, salīdzinot ar ķermeņa masu, ir vienāds ar šimpanzēm un vaļiem. Tas ir vienīgais dzīvnieks ārpus primātu kārtas, kas plāno uz priekšu nākotni. Tas spēj atcerēties vairāk kā 200 barības slēptuves, kā arī to, kāda barība kurā slēptuvē ir noglabāta un cik daudz barības slēptuvē glabājas.
Barība
Krūmu sīlis barojoties turas kopā pa pāriem vai nelielās ģimenes grupās. Tas ir visēdājs un barojas ar maziem dzīvniekiem, kā vardēm, ķirzakām, olām, putnēniem, kukaiņiem, graudiem, riekstiem, zīlēm, ogām un augļiem. Reizēm rietumu krūmu sīli var novērot uz melnastes brieža (Odocoileus hemionus) muguras, kur tas pārmeklē brieža spalvu un izlasa ērces un citus parazītus. Briedis ir apmierināts ar kažoka pārmeklēšanu, ļaujot pārmeklēt arī ausis. Krūmu sīlis viegli pierod ēst barību, piemēram, zemesriekstus no cilvēku rokām.
Ligzdošana
Krūmu sīlis ligzdas ierīko krūmos vai kokos. Tās ir novietotas salīdzinošiu zemu, 1—10 metrus no zemes. Kamēr mātīte būvē ligzdu, tēviņš to apsargā. Ligzda ir rūpīgi vīta un stingra. Tās diametrs ir 33—58 cm. Ligzdu rietumu krūmu sīlis būvē no zariem, sūnām, sausiem zāļu stiebriem, bet iešpuse izklāta ar saknīšu un vilnas pinumu. Dējumā ir 4—6 olas. Olu krāsa var būt divējāda: gaiši zaļas ar olīvzaļiem raibumiņiem un gaiši pelēkas ar sarkanbrūniem raibumiņiem. Olas perē tikai mātīte. Inkubācijas periods ilgst 16 dienas, bet jaunie putni izlido no ligzdas pēc 18 dienām. Krūmu sīlis dzīvo apmēram 9 gadus. Garākais zināmais rietumu krūmu sīļa mūžs ir bijis 15,75 gadus.
Klasifikācija
Krūmu sīlim ir 7 pasugas:
Andris Nelsons
Andris Nelsons (dzimis Rīgā) ir latviešu diriģents.
Dzīvesgājums
Dzimis Rīgā 1978. gada 18. novembrī mūziķu ģimenē. Mācījās Emīla Dārziņa mūzikas skolā, bija Latvijas Nacionālās operas orķestra trompetists. Studēja Latvijas Mūzikas akadēmijā, pēc kuras beigšanas 2001. gadā papildinājās diriģēšanas mākslā pie diriģentiem Aleksandra Titova, Nēmes Jervi, Jormas Panula un Marisa Jansona.
Nelsons kļuvis par vienu no starptautiski pieprasītākajiem mūsdienu diriģentiem, darbojoties gan operas, gan koncertžanrā. 2009. gadā Berlīnes Vācu operā viņš diriģēja Čaikovska "Jevgeņiju Oņeginu", Vīnes Valsts operā Pučīni "Tosku" un "Madama Butterfly", bet Ņujorkas Metropoles opernamā Pučīni "Turandotu" un Londonas karaliskajā Koventgārdena operā Pučīni operu "Bohēma".
Kopš 2008. gada viņš ir Birmingemas Simfoniskā orķestra muzikālais vadītājs, līdztekus vadot arī Ziemeļrietumu Vācijas filharmonijas orķestri Herfordā (Nordwestdeutsche Philharmonie, 2007-2009). Nelsons diriģējis arī daudzus citus slavenus orķestrus.
2009. gadā Nelsons Zalcburgas festivālā diriģēja orķestri Camerata Salzburg, 2010. un 2011. gadā Baireitas festivālā viņš diriģēja Riharda Vāgnera operas "Loengrīns" jauniestudējumu.
2011./2012.gada sezonā diriģents debitēja pie Leipcigas "Gewandhaus" orķestra pults.
Nelsons 2011. gadā Rīgā salaulājās ar operdziedātaju Kristīni Opolais un 2011. gada 28. decembrī viņiem piedzima meita Adriana Anna. 2018. gadā izšķīrušies.
Smilšakmens
Smilšakmens atsegumi ir vērojami pie ūdens, piemēram, upju krastos. Dažkārt lieli smilšakmens apjomi ir atrodami vietās, kur agrāk ir bijušas nelielas jūras. Tie visbiežāk veidojas tuksnešos un sausās vietās kā Sahāras tuksnesī, Arābijas tuksnesī un Austrālijas tuksnešos. ASV rietumos un Austrālijas centrālajā daļā lielākā daļa smilšakmeņu ir sarkani.
Delta daļiņa
Delta daļiņas, jeb, precīzāk, delta barioni ir ārkārtīgi nestabili relatīvi viegli barioni, kas, tāpat kā nukloni, sastāv tikai no u kvarkiem un d kvarkiem, bet to spins ir 3/2. Delta daļiņas apzīmē ar grieķu burtu Δ.
Delta daļiņas sabrūk par nukloniem un pioniem, retāk par nukloniem un fotoniem.
Ir pazīstamas četru dažādu veidu delta daļiņas (skatīt barionu tabulu) un četras to antidaļiņas.
Badmintons 2012. gada vasaras olimpiskajās spēlēs — vienspēles vīriešiem
Vīriešu badmintona vienspēļu turnīrs 2012. gada vasaras olimpiskās spēles Londonā norisinājās no 28. jūlija līdz 5. augustam Vemblija arēnā.
Izloze notika 2012. gada 23. jūlijā. 40 sportisti no 34 valstīm piedalījās šajā turnīrā. Ķīnietis Liņs Daņs ieguva zelta medaļu, finālā pieveicot Li Čunveju no Malaizijas.
Izsētie spēlētāji
<li> Saimons Santoso (Astotdaļfināls)</li> <li> Njens Tjenmins (Grupu turnīrs)</li> <li> Taufik Hidajats (Astotdaļfināls)</li> <li> Jans Jorgensons (Astotdaļfināls)</li> <li> Šons Van Hū (Astotdaļfināls)</li> <li> Marks Cvīblers (Astotdaļfināls)</li> <li> Radžifs Ozifs (Grupu turnīrs)</li> <li> Vongs Vings Ki (Astotdaļfināls)</li> </ol>
Enzo Coloni Racing Car Systems
Enzo Coloni Racing Car Systems (pazīstama arī kā Coloni) bija itāļu Formula 1 komanda, kura piedalījās šajās sacīkstēs piecus gadus.
Vēsture
Coloni komandu izveidoja itālis Enco Koloni. No 1983. līdz 1986. gadam Coloni piedalījās F3 un F3000 sacensībās.
Pēdējie gadi (1990-1991)
1990. gadā Coloni sāka lietot Subaru motorus. Tiesa gan, Coloni atkal bija viens pilots - Bertrāns Gašo. Viņš bija tik lēns, ka ne reizi nebija uz starta svētdienas sacīkstē. Pēc viena pavadīta gada ar Subaru Coloni atgriezās pie Ford. Komanda pieteica tikai vienu formulu uz šo sezonu - Pedru Šavesu. Viņš sezonu nepabeidza un viņu uz dažām pēdējām sacīkstēm aizvietoja Naoki Hatori. Komanda beidza pastāvēt 1991. gada beigās. Vēlāk komanda atgriezās mazo formulu sacīkstēs, kur tā brauc joprojām.
Porcupine Tree
Porcupine Tree ir 1987. gadā izveidota Anglijas progresīvā roka grupa. Sākotnēji Porcupine Tree tika izveidota kā Stīvena Vilsona soloprojekts, bet vēlāk tai piebiedrojās citi dalībnieki. Pašlaik grupa sastāv no četriem mūziķiem: Stīvena Vilsona, Ričarda Barbjēri, Kolina Edvina, Gevina Harisona.
Grupa 1990. gados spēlēja psihodēlisko roku ar postroka un ambientās mūzikas ietekmi, bet 2000. gados tās skanējums palika smagāks, tuvāks progresīvajam metālam. Grupas pēdējie divi albumi Fear of a Blank Planet un The Incident tika nominēti Grammy balvai par labāko daudzkanālu skaņas (surround sound) ierakstu.
24 (nozīmju atdalīšana)
24 var būt:
Asuka
Asuka (ja, Asuka Kichi) ir slēgta Japānas polārstacija Karalienes Modas Zemē Antarktīdā. Izveidota 1985. gada 26. martā uz ledus plato 130 km no okeāna piekrastes (Princeses Ranhillas krasta) un ap 40 km uz ziemeļiem no Sērrondanes kalniem. Ierīkota 1984. gadā, kā atbalsta bāze lauka pētījumu programmai Sērrondanes kalnos (ģeoloģija, ģeomorfoloģija, meteorītu meklēšana, glacioloģija, bioloģija). Papildus tam stacijā tika veiktas patstāvīgas novērojumu programmas meteoroloģijā, glacioloģijā, ģeofizikā un atmosfēras augšējo slāņu pētniecībā.
Stacijas kopējā platība bija ap 450 m². 1991. gadā lielākā daļa stacijas būvju un ierīču bija ieputināta zem biezas sniega segas. Stacija tika iekonservēta; tajā ierīkota automātiskā meteostacija un periodiski tā tiek izmantota kā vasaras ekspedīciju atbalsta vieta.
25. septembris
25. septembris ir gada 268. diena pēc Gregora kalendāra (269. garajā gadā). Līdz gada beigām ir atlikušas 97 dienas.
Vārda dienas
Rauls, Rodrigo
Po
Po var būt
Gombina
Gombina (pl) - pilsēta Polijā, Mazovijas vojevodistē uz dienvidiem no Plockas. Gombinas gminas ciemā Konstantinuvā no 1974. gada līdz 1991. gadam atradās 646, 38 metrus augstais Varšavas radiotornis. Līdz torņa sabrukšanai remontdarbu laikā 1991. gadā tā bija visaugstākā cilvēku veidotā celtne pasaulē.
.cy
.cy ir Kipras Interneta augstākā līmeņa domēns (ccTLD). Reģistrēties var tikai Kipras valdības reģistrētas personas vai kompānijas; reģistrācijai nepieciešams personas kods vai uzņēmuma reģistrācijas numurs.
Turku okupētā Ziemeļkipra lieto domēnu .nc.tr.
Ārējās saites
Toppdomän
Narvas bāka
Narvas bāka (igauniski — Narva-Jõesuu tuletorn) atrodas Igaunijā, Narvas upes rietumu krastā pie ietekas Somu līcī, Narvas-Jēsū pilsētā.
Vēsture
Bāka šajā vietā atrodas kopš 1725. gada. 1808. gadā tika uzcelts jauns tornis baltā krāsā. 1866. gadā tas tika pagarināts par apmēram 4 m un tika uzlikta jauna laterna. Otrā pasaules kara laikā šis tornis aizgāja bojā. 1957. gadā tika uzcelta pašreizējā bāka.
Raksturojums
Bākas augstums ir 30 m. Bāku veido apaļš, cilindrisks betona tornis ar galeriju un laternu. Tornis ir baltā krāsā ar sarkanām, horizontālām joslām. Laterna un galerija melnā krāsā. Gaismas elements atrodas 34 m virs jūras līmeņa. Gaisma balta (2 s deg, 3 s pārtraukums, 2 s deg, 5 s pārtraukums). Gaismas signāls redzams 17 jūras jūdžu attālumā. Bāka darbojas visu gadu, diennakts tumšajā laikā.
Āzijas maksimums
Āzijas maksimums (Centrālāzijas anticiklons, Mongolijas anticiklons, Sibīrijas anticiklons) — augsta spiediena zona Āzijas vidienē gandrīz visā ziemas periodā. Vidējais atmosfēras spiediens šī anticiklona centrā janvārī ir 1030 hPa, bet dažkārt tas sasniedz pat 1080 hPa. Āzijas maksimums ziemā atnes ļoti aukstu un sausu laiku un gaisa temperatūra ziemā bieži vien ir −30, −40 °C. Vasarā šeit ir zems atmosfēras spiediens. Pati zemākā gaisa temperatūra šajā apgabalā ir novērota Verhojanskā, 1885. gada 15. janvārī un tā bija −67,8 °C. Pats augstākais atmosfēras spiediens novērots Agatā, 1968. gada 31. decembrī un tas bija 1083,8 hPa.
Palsa
Palsa ir Vizlas, senāk Gaujas, kreisā pieteka Ziemeļvidzemē. Sākas (augštecē saukta Ūdrupe) dienvidrietumos no Slapjuma kalna Dzērbenes pagastā. Augštece uzņem Ķežu un Papalša ezeru ūdeņus, tek pa mežainu un paugurainu apvidu Vidzemes augstienes ziemeļu daļā. Vidustece tek pa Augšgaujas pazeminājumu izteiktā ielejā. Drustu pagastā Duniju dzirnavezers (19,3 ha). Lejpus Palsmanes pēc 1960. gada izveidoja pārrakumu uz Vizlu, izveidojot 3 km garo Jaunpalsu jeb Lūkupes kanālu. Pa šo jaunupi bija paredzēts novadīt daļu Palsas ūdeņu, taču tika izskalota tik dziļa gultne, ka visi Palsas ūdeņi sāka tecēt uz zemāk esošo Vizlu. Palsas vecgultne līdz Rauzas ietekai pilnībā aizlīdzināta. Agrākā upes baseina lielākā ūdeņu daļa tiek novadīta pa Vecpalsu.
Lielākās pietekas: Kļavaisa, Ķeņģu strauts, Akmeņupīte (kreisās), Naucupīte (labā). Lielākās apdzīvotās vietas krastos: Palsmane, Variņi. Upi šķērso autoceļš P27.
Berze
Berze ir parādības, kas saistītas ar berzes spēku darbību, tie darbojas pretēji kustības virzienam situācijā, kad viens ķermenis tiek vilkts gar otru. Berzes spēks ir disipatīvs (nekonservatīvs) spēks.
Berze ir sastopama daudzās ikdienas situācijās, cilvēks attīstoties ir iemācījies pielietot berzes īpašības, piemēram, automobiļu riepu saķere ar ceļa virsmu ir atkarīga no berzes, kas rodas starp automobiļa riepām un ceļa segumu. Šajā gadījumā jo lielāka berze, jo stabilāka ir mašīna tās vadīšanas laikā.
Berzi izraisa saskarē esošo virsmu mikronelīdzenumi, kā arī molekulārie mijiedarbības spēki.
Berzes veidi
Berzi iedala pēc vairākām pazīmēm. Pēc tā, vai berze pastāv starp diviem ķermeņiem vai vienā ķermenī, izšķir ārējo berzi un iekšējo berzi. Iekšējā berze pastāv visu agregātstāvokļu vielās, šķidrumu un gāzu iekšējo berzi sauc par viskozitāte. Parasti ar vispārīgo jēdzienu "berze" (tas ir, bez precizējuma: ārējā vai iekšējā) saprot ārējo berzi.
Progress M-14M
Progress M-14M (Прогресс М-14М) bija Krievijas automātisks kravas kosmosa kuģis kravu nogādāšanai uz Starptautisko kosmisko staciju (SKS). To palaida.
Berze
Berzes veidi
Pēc tā, vai ķermeņi pārvietojas, izšķir dinamisko jeb kustības berzi un statisko jeb miera berzi. Dinamiskās berzes spēks, kas darbojas uz ķermeni, vērsts pretēji ātrumam, ar kādu šis ķermenis kustas attiecībā pret otru ķermeni. Statiskās berzes spēks ir vērsts pretēji ķermenim pieliktajam ārējam spēkam, kas paralēls tā saskares virsmai ar otru ķermeni. Miera berze ir tad, kad ķermenim ir jāpārvar berzes spēks, lai tas sāktu kustēties, piemēram, sākot stumt kādu priekšmetu pa kāda cita ķermeņa virsmu.
Progress M-14M
Krava
Kopējā kravas masa starta brīdī bija 2669 kg. Īpašajās tvertnēs ietilpa degviela pašam kuģim (539 kg) un stacijas dzinējsistēmai (250 kg), skābeklis (50 kg), ūdens (420 kg). Hermētiskajā kravas telpā (pavisam 1410 kg) atradās iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces, tai skaitā 199 kg amerikāņu segmentam.
Lidojuma gaita
Progress M-14M startēja no Baikonuras kosmodroma 23:06:40UTC ar nesējraķeti Sojuz-U.
Berze
Berzes veidi
Kustības berzi sīkāk iedala slīdes un rites berzē.
Progress M-14M
Lidojuma gaita
Saslēgšanās ar SKS notika 28. janvārī 00:09 UTC pie Pirs moduļa automātiskā režīmā.
Berze
Berzes veidi
Slīdes berze rodas tad, kad viens ķermenis slīd pa otru. Šādu berzi var novērot, piemēram, slidojot, kad slidu asmeņi slīd pa ledus virsmu, šai piemērā berze tiek maksimāli samazināta, šī iemesla dēļ notiek slīdēšana. Slīdes berzi sauc par sauso berzi, ja starp ķermeņu saskares virsmām nav citas vielas, savukārt, par slapjo berzi sauc slīdes berzi, kas notiek, ja starp ķermeņu saskarvirsmām ir šķidruma slānis vai ja viens no ķermeņiem ir šķidrs. Slīdes berzes spēks F_b ir proporcionāls normālspiediena spēkam F_n, kas darbojas uz ķermeņu saskarsmes virsmām:
Progress M-14M
Lidojuma gaita
11:03:38 UTC Progress M-14M atvienojās no SKS. Deviņu dienu autonomā lidojumā tika veikts eksperiments Radar-Progress.
Progress M-14M tika novadīts no orbītas. 13:46 UTC bremzēšanas manevram tika iedarbināts kosmiskā aparāta dzinējs. Kosmosa kuģis nogāja no orbītas un sadega Zemes atmosfērā. Nesadegušās daļas aptuveni 14:39 UTC iekrita Klusā okeāna dienviddaļā.
Berze
Berzes veidi
F_b=\mu F_n,
kur \mu ir slīdes berzes koeficients.
Lai ķermeni izkustinātu no miera stāvokļa, tam jāpieliek spēks
F>F_{b0}, ,
kur \mu_0 ir miera (statiskās) slīdes berzes koeficients.
Rites berze pastāv, vienam ķermenim ripojot pa kādu citu ķermeni. To var novērot, piemēram, gultņos. Rites berzi rada virsmas nelīdzenumi un tās deformēšanās; ja virsmas ir cietas un gludas, rites berzes spēks ir mazs. Rites berzes spēka moments ir proporcionāls normālspiediena spēkam:
,
kur \mu_r ir rites berzes koeficients.
Lai radītu spēka momentu, ritošā ķermeņa asij jāpieliek spēks
kur R ir ķermeņa rādiuss. Tādējādi
.
Siltuma izdalīšanās berzes procesā
No fizikas viedokļa ar berzes palīdzību ir ne tikai iespējams iegūt siltumu, bet arī iegūt uguni. To var izdarīt ar vairākām elementārām sentēvu metodēm, viena no tām ir paņemt praula klucīti, novietot to stabili, tā, lai tas nekustētos, un ar sausu koka nūjiņas galu virpināt pa šo klucīti, jo ātrāk virpina, jo rodas lielāks siltums, kad temperatūra sasniedz zināmu līmeni, berzēšanas vieta uzliesmo.
Viljamss
Viljamss, (en, no personvārda Viljams (William); sieviešu dzimtē Viljamsa) ir ļoti izplatīts angļu cilmes uzvārds. Uzvārda cilmes vieta ir viduslaiku Anglija, bet vēlāk tas kļuva ļoti izplatīts Velsā. Mūsdienās tas ir otrs izplatītākais uzvārds Velsā, trešais izplatītākais visā Apvienotajā Karalistē kopumā, trešais izplatītākais ASV un Austrālijā, piektais izplatītākais Jaunzēlandē.
Personas ar šādu uzvārdu:
Berze
Berzes samazināšana
Visur, kur berze nav nepieciešama, to cenšas samazināt. To var panākt, ieziežot, piemēram, ieeļļojot, berzē esošās virsmas, tādējādi pārtraucot berzi starp ķermeņiem un atstājot berzi starp ziežvielas dažādiem slāņiem (viskozitāte), vai pārejot no slīdes berzes uz rites berzi (piemēram, izmantojot gultņus), vai arī izvēloties piemērotus materiālus, kuriem ir mazāka savstarpējā berze. Taču uz mīkstas virsmas (par piemēru — mīksta grunts) rites berzes spēks var būt lielāks par slīdes berzes spēku.
Lantanīdi
Lantanīdi jeb lantanoīdi ir četrpadsmit ķīmisko elementu saime, kuru atomskaitļi ir no 58 līdz 71 (no cērija līdz lutēcijam). Tie atrodas Mendeļejeva ķīmisko elementu periodiskās tabulas VI periodā aiz lantāna un tiem ir ar to līdzīgas īpašības (dažreiz pie šīs grupas pieskaita arī pašu lantānu, bet citreiz viņu pieskaita pie pārejas metāliem). Periodiskajā tabulā lantanīdus un aktinīdus dažreiz mēdz attēlot atsevišķi zem lielās tabulas. Lantanīdu atomos aizpildās dziļi esošā ceturtā elektronu slāņa f orbitāles (4f14). Tā kā ir septiņas f orbitāles, kurās katrā var atrasties līdz 2 elektroniem, lantanīdu var būt tikai 14. Palielinoties kodola lādiņam, divu ārējo elektronu apvalku struktūra paliek nemainīga (izņēmums ir gadolīnijs, kam 4f8 orbitāles vietā aizpildās 5d1 orbitāle, jo kodola ekranēšanas efekta dēļ tā ir enerģētiski izdevīgāk), tādēļ visiem lantanīdiem ir līdzīgas ķīmiskās īpašības.
Saskaņā ar 4f orbitāļu pakāpenisku aizpildīšanos lantanīdus var iedalīt divās apakšsaimēs pa 7 katrā, jo pēc Hunda likuma vispirms 7 orbitāles aizpildās ar vienu elektronu (tā ir cērija apakšsaime no cērija līdz gadolīnijam) un tikai pēc tam ar otru elektronu (terbija apakšsaime no terbija līdz lutēcijam). Pēdējiem apakšsaimju elementiem - gadolīnijam un lutēcijam (tāpat kā lantānam) tas elektrons, kas pārsniedz elektronu skaitu stabilajās konfigurācijās - f7 (ar pa pusei aizpildītām visām f orbitālēm) un f14 (ar pilnīgi aizpildītām visām f orbitālēm), atrodas 5d stāvoklī. Arī ierosinātā stāvoklī lantanīdiem viens, retāk divi f elektroni pāriet 5d stāvoklī, jo tie enerģētiski ir ļoti tuvi.
Īpašību līdzības dēļ lantanīdus, kā arī lantānu, itriju un skandiju apvieno retzemju elementu saimē.
Atrašanās dabā
Lantanīdu dabā ir diezgan daudz (apmēram tikpat, cik joda vai vara), taču tie ir stipri izkliedēti un samērā grūti iegūstami elementi. Izplatītāki ir tie lantanīdi, kuru kārtas skaitlis ir pārskaitlis. Pazīstami vairāk nekā 250 lantanīdus saturoši minerāli, no kuriem svarīgākie ir monacīts, bastnezīts, loparīts. Dabā praktiski nav atrodams prometijs, kas radioaktivitātes dēļ ir nestabils un iegūstams mākslīgi.
Grobiņas fogti
Grobiņas fogti bija Livonijas ordeņa pavēlnieki (soģi) Grobiņas fogtejas teritorijā līdz 1560. gadam. Viņu rezidence bija vecā Grobiņas pils Ālandes labajā krastā tagadējā Grobiņas pilsētas teritorijā. Pēdējais Grobiņas fogts Klauss no Štreithorstas 1560. gadā Grobiņas pili atdeva Prūsijas hercogistei, jo Livonijas ordenis fogteju bija ieķīlājis Prūsijas hercogam Albrehtam.
Zvārdes pagasts
Zvārdes pagasts ir viena no Saldus novada administratīvajām teritorijām. Robežojas ar sava novada Novadnieku, Kursīšu, Rubas, Jaunauces, Cieceres un Blīdenes pagastiem un Dobeles novada Lielauces un Vītiņu pagastiem.
Upes
Goguļupīte, Kārklupe, Klagātupīte, Valtu strauts, Vatstrauts.
Ezeri
Bezdibenis, Ezeriņi, Ķerkliņu ezers, Svētaiņu ezers (Sila ezers), Zvārdes ezers (Odzēnu ezers).
Vēsture
Mūsdienu Zvārdes pagasta teritorijā vēsturiski atradās Jaunzvārdes muiža (Gut Neu-Schwarden), Ķerkliņu muiža (Gut Kerklingen), Striķu muiža (Gut Stricken, Striķi), Veczvārdes muiža (Gut Alt-Schwarden).
1935. gadā Kuldīgas apriņķa Zvārdes pagasta platība bija 214,1 km² un tajā dzīvoja 3117 iedzīvotāji. 1945. gadā pagastā izveidoja Ķerkliņu, Striķu un Zvārdes ciema padomes, bet pagastu 1949. gadā likvidēja. 1954. gadā pēc PSRS Aizsardzības ministrijas pieprasījuma lielākajā daļā pagasta teritorijas izveidoja aviācijas mērķpoligonu. Ciemus likvidēja un to teritorijas pievienoja Novadnieku (Striķu un Zvārdes ciemus) un Lielauces (Ķerkliņu ciemu) ciemiem. 1993. gadā Zvārdes pagastu izveidoja no jauna, tajā iekļaujot lielāko daļu bijušās pagasta teritorijas. 2009. gadā pagastu kā administratīvo teritoriju iekļāva Saldus novadā.
Apdzīvotās vietas
Lielākās apdzīvotās vietas ir Striķi (pagasta centrs), Zvejnieki, Liepas.
Spišske Vlahi
Vēsture
Pilsēta radusies 12. gadsimtā. Sens vara ieguves centrs. Līdz 15. gadsimta sākumam pilsēta bija Ungārijas sastāvā, tās ungāriskais nosaukums ir Sepešolasi. 1412. gadā Spišske Vlahus, tāpat kā citas Spišas pilsētas, Ungārijas karalis Sigismunds Luksemburgs ieķīlāja Polijas karalim Jagailim un tā palika Polijas kroņa īpašums līdz pat Polijas pirmajai dalīšanai 1772. gadā. Pēc Pirmā pasaules kara iekļāvās Čehoslovākijā. No 1993. gada - Slovākijā.
Zvārdes pagasts
Transports
Uz pagasta centru Striķiem ved autoceļš V1158 (Saldus—Striķi), pa kuru kursē satiksmes autobuss Saldus—Striķi Nr. 6747. Tas kursē 3 reizes dienā darba dienās, 2 reizes — sestdienās, svētdienās nekursē (2021. gadā).
Spišske Vlahi
Cilvēki
Pēc etniskās piederības pilsētas iedzīvotāji ir slovāki (97,8 %). Pēc reliģiskās pārliecības: katoļi (89,9 %), nereliģiozi (4,1 %).
Kladistika
Kladistika ir sugu hierarhiska klasifikācija, kura balstīta uz evolūcijas priekštečiem. Kladistika ir atšķirīga no citām taksonomijas klasifikācijām ar to, ka galvenā uzmanība tiek vērsta uz evolūciju (nekā uz sugu savstarpējo līdzību), tāpēc tai ir liels uzsvars uz objektīvu un kvalitatīvu analīzi. Kladistikā tiek veidotas diagrammas, kuras sauc par kladogrammām. Kladogrammās tiek attēlotas savstarpējās evolūcijas attiecības. Lai veiksmīgi varētu veidot kladogrammas, svarīgi ir veikt DNS un RNS analīzes. Atlikušo darbu, salikt sugas pa plauktiņiem pēc DNS un RNS analīzēm, veic datorprogrammas. Viens no kladistikas zinātnes pamatlicējiem ir vācu entomologs Villijs Hennings (Willi Henning), kurš izveidoja filoģenētisko sistemātiku. Termins filoģenētika bieži tiek lietots, kā sinonīms kladistikai, bet tas gluži nav viens un tas pats. Kladistika pamatā ir bioloģijas apakšnozare, bet pēdējos gados tā ielaužas arī citās starpdisciplīnās.
24. septembris
24. septembris ir gada 267. diena pēc Gregora kalendāra (268. garajā gadā). Līdz gada beigām ir atlikušas 98 dienas.
Vārda dienas
Agris, Agrita
Skeletons 2010. gada ziemas olimpiskajās spēlēs vīriešiem
Vīriešu skeletona sacensības 2010. gada Olimpiskajās spēlēs norisinājās un  Vistleras bobsleja, kamaniņu un skeletona trasē. Sacensībās uzvarēja Kanādas sportists Džons Montgomerijs. Otrajā vietā ierindojās Latvijas pārstāvis Martins Dukurs. Savukārt trešo vietu ieguva Krievijas sportists Aleksandrs Tretjakovs.
Kopumā sacensībās startēja 28 sportisti no 17 valstīm. Latviju pārstāvēja brāļi — Martins un Tomass Dukuri. Martins izcīnīja 2. vietu, taču Tomass — 4. vietu.
Monaco
Monaco var būt:
Pendžāba (nozīmju atdalīšana)
Pendžāba var būt:
Ķepovas pagasts
Ķepovas pagasts ir viena no Krāslavas novada administratīvajām teritorijām, Baltkrievijas pierobežā. Robežojas ar sava novada Asūnes, Svariņu, Bērziņu un Robežnieku pagastiem.
Upes
Pagasta teritorijā ir septiņas upes :
Akmineica, Aktica, Asūnīca, Lukšova, Pupaļņa, Rūbežneica, Ūšupe.
Purvi
Jelažņiku purvs, Pupaļņa, Vilku pūrs.
Pieminekļi
Pagasta teritorijā ir divi valsts nozīmes un viens vietējās nozīmes arheoloģiskais piemineklis.
Valsts nozīmes pieminekļi:
Apdzīvotās vietas
Lielākās apdzīvotās vietas ir Neikšāni (pagasta centrs), Apaļi, Lukšova,Meļķeri.
Izglītība un kultūra
Kopš 20.gadsimta 20.gadiem līdz 2000.gadam Ķepovas pagastā (Ķepovas ciemā) darbojās skola, tajā mācījušies Konstantīns Raudive, Konstantīns Aizpurs.
Danka Greja velotreks
Danka Greja velotreks atrodas 5 kilometru attālumā no Sidnejas priekšpilsētas Benkstaunas. Velotreku atklāja un tas ir nosaukts par godu Edgaram "Dankam" Grejam, pirmajam austrālietim, kurš ieguvis zelta medaļu riteņbraukšanā Olimpiskajās spēlēs (Losandželosā 1932. gadā).
Fluxus
Fluxus ir starptautisks mākslinieku, komponistu un dizaineru tīkls 1960. gados, kas savos darbos kombinēja dažādus mākslas medijus un disciplīnas. Fluxus pārstāvji pārsvarā izpauda sevi neodadaisma trokšņu mūzikā un vizuālajā mākslā, dažkārt arī literatūrā, vides plānošanā, arhitektūrā un dizainā. Fluxus ir bieži aprakstīts kā intermēdija, termins, ko radījis Fluxus aizsācējs Diks Higinss savā 1966. gada esejā.
Laibach (grupa)
Laibach ir slovēņu avangarda mūzikas grupa. Tās mūzikai raksturīgs dažāds skanējums, lielākoties tā ir piederīga industriālajai mūzikai (īpaši martial industrial apakšžanram), kā arī neoklasiskajai mūzikai. Laibach tēlā liela loma ir totalitārisma stila estētikai. Grupa ir izdevusi vairākus kaveralbumus, kā arī tās mūzikā bieži sastopamas atsauces uz klasiskās mūzikas komponistu darbiem.
Laibach radās 1980. gada 1. jūnijā Trbovljē, Slovēnijā (tad vēl Dienvidslāvijā). Laibach pieder pie Slovēnijas mākslinieku kustības Neue Slowenische Kunst (NSK), bija viena no kustības aizsācējiem 1984. gadā. Vārds Laibach ir cēlies no Slovēnijas galvaspilsētas Ļubļanas nosaukuma vācu valodā.
2015. gada 19. un 20. augustā grupa uzstājās Phenjanā, Ziemeļkorejā. Par šo notikumu 2016. gadā tika uzņemta dokumentālā filma "Atbrīvošanas diena".
Ibogaīns
Ibogaīns ir dabiska psihoaktīva viela, kas atrodama daudzu sugu augos (vispazīstamākais no tiem Tabernanthe iboga). Ibogaīns ir halucinogēns, tam piemīt gan psihodēliskas, gan disociatīvas vielas īpašības. Tas ir viens no spēcīgākajiem halucinogēniem, tā iedarbība ir ilgstoša un mēdz ilgt vairākas dienas.
Ibogaīns ir pazīstams kā līdzeklis narkotiku atkarības (kokaīna, alkohola, metamfetamīna, nikotīna un it īpaši heroīna un citu opioīdu) ārstēšanai. Pēc vienas lietošanas reizes tas ir spējīgs atkarību pilnībā novērst, esot daudz efektīvāks līdzeklis nekā LSD vai psilocibīns.
Pašlaik tiek izstrādāti ibogaīna atvasinājumi bez halucinogēna īpašībām.
Huans Monako
Huans Monako (es; dzimis ) ir argentīniešu tenisists. Profesionāļa karjeru uzsāka 2002. gadā. H. Monako labākais sasniegums ATP tūres vienspēļu rangā ir sasniegtā 10. vieta, dubultspēlēs — 41. vieta.
Karjerā H. Monako ir uzvarējis sešos ATP vienspēļu turnīros, bet lielāko panākumu Grand Slam sacensībās viņš guva 2008. gada ASV atklātajā čempionātā, kurā sasniedza pusfinālu dubultspēlēs. Piedalījies divās Olimpiskajās spēlēs.
Riverss
Riverss var būt:
Roberts Kristans
Roberts Kristans (sl; dzimis Jesenicē, Slovēnijā, Dienvidslāvijā) ir bijušais slovēņu hokejists, vārtsargs, Slovēnijas hokeja izlases dalībnieks. Karjeras laikā vairākas sezonas aizvadījis Eiropas vadošajās hokeja līgās.
Spēlētāja karjera
R. Kristans karjeru uzsāka Slovēnijas klubā HK Jesenice. 2000. gadā viņš debitēja profesionālā līmenī šī kluba sastāvā Slovēnijas līgā. Pēc sešiem Slovēnijā pavadītiem gadiem R. Kristans devās uz Zviedrijas Elitsērijas klubu Brynäs IF. Vienīgajā sezonā šajā līgā viņš aizvadīja 33 spēles, viņam bija mazākais ielaisto vārtu rādītājs vidēji spēlē visā līgā. 2007.—2008. gada sezonu hokejists aizvadīja HK Jesenice vienībā. Nākamo sezonu R. Kristans aizvadīja Zviedrijas otrajā spēcīgākajā līgā Mora IK sastāvā.
Slovēnijas izlases sastāvā spēlējis 11 Pasaules čempionātos, kā arī 2014. gada olimpisko spēļu turnīrā.
.er
.er ir Eritrejas Interneta augstākā līmeņa domēns (ccTLD).
Otrā līmeņa domēni
Ir vairāki otrā līmeņa domēni, tomēr nav pieejama informācija par to pielietojumu un ierobežojumiem.
Jaucējprogramma
Jaucējprogramma ir vispasaules tīmekļa datorprogramma, kas vienā integrētā rīkā apvieno datus un funkcionalitāti no vairāk nekā viena avota, piemēram, kartogrāfisku informāciju apvienojot ar ziņām, tūrisma informāciju vai statistikas datiem. Ar jaucējprogrammu palīdzību tiek radīts jauns tīmekļa pakalpojums, ko šādā formā nepiedāvāja neviens no izmantotajiem avotiem.
Pensiju sistēma Latvijā
Pensiju sistēma Latvijā nosaka kārtību, kādā strādājošie var saņemt pensiju, kāds ir nepieciešamais darba stāžs, kā tiek veiktas sociālās iemaksas.
Pensionēšanās vecums
2014. gada 1. janvārī saskaņā ar likuma "Par valsts pensijām" 11. panta pirmo daļu un pārejas noteikumu 8’1 punktu sākās pakāpeniska pensijas vecuma paaugstināšana no 62 līdz 65 gadu vecumam gan vīriešiem, gan sievietēm šādā secībā:
Pensiju sistēmas izveides vēsture
Latvijai par jaunu pensiju sistēmu nācās domāt pēc neatkarības atgūšanas 1991. gadā. Viens no galvenajiem uzdevumiem bija izveidot finansiāli ilgtspējīgu sistēmu, pēc iespējas novēršot iedzīvotāju straujās novecošanās radīto risku, kā arī radīt labvēlīgus stimulus sociālajai apdrošināšanai pakļautajām personām veikt sociālās iemaksas. Pensiju sistēmas pārveide aizsākās jau 1991. gadā, jo bija skaidrs, ka Latvijas PSR laika pensiju sistēma nespēj pastāvēt tirgus ekonomikas apstākļos. Tajā bija paredzēti daudzi atvieglojumi dažādām sabiedrības grupām, taču tiem trūka finansiāla seguma. 1991. gadā Saeima pieņēma likumu par „Valsts pensijām”, taču tajā iestrādātie pensiju izmaksas principi bija pārāk dāsni un finansiāli neīstenojami. Arī 1993. gada likums „Par valsts pensiju aprēķināšanas kārtību” izrādījās neveiksmīgs, jo galvenais pensiju izmaksas avots bija valsts budžets (kurš Latvijai ir stipri ierobežots), neparedzot strādājošo līdzdalību savu vecumdienu nodrošināšanā. Ņemot vērā straujo dzimstības kritumu, kā arī to, ka demogrāfiskās tendences kopumā bija negatīvas, kļuva skaidrs, ka valsts budžets viens pats ilgtermiņā nebūs spējīgs nodrošināt pensijas.
Pensiju reforma
Pensiju reforma, kurā ieviesa pašreizējo pensiju sistēmu, sākās 1995. gadā sadarbībā ar Pasaules Banku. Reforma tika īstenota trīs posmos, ieviešot trīs līmeņus : pirmais līmenis — valsts obligātā nefondēto pensiju shēma (paaudžu solidaritātes princips); otrais līmenis — valsts fondēto pensiju shēma; trešais līmenis — privātā brīvprātīgā pensiju shēma. Jaunizveidotās pensiju sistēmas divi galvenie principi ir: vairāk iemaksā — vairāk saņem, ej pensijā vēlāk — saņem vēl vairāk.
Galvenā atšķirība starp pirmo pensijas līmeni un otro un trešo līmeni ir tā, ka sociālās iemaksas pirmajā līmenī gan ir individualizētas un dod tiesības katram sociālo iemaksu veicējam saņemt iemaksām proporcionālu pensiju, taču tās netiek uzkrātas. Pašreizējo sociāli apdrošināto personu veiktās iemaksas tiek izmaksātas pašreizējiem pensionāriem. Taču sistēmu var apdraudēt nelabvēlīga demogrāfiskā situācija, kad sociālo iemaksu veicēji ir mazāk nekā pensiju saņēmēji. Lai šo risku novērstu, ir ieviests otrais un trešais pensiju sistēmas līmenis, kur sociālās iemaksas tiek uzkrātas konkrētā iemaksu veicēja kontā.
Pensiju reformas mērķi
Galvenie mērķi bija: izveidot pensiju sistēmas trīs līmeņus, kas ļautu sadalīt valsts un katra indivīda atbildību par nodrošinājumu vecumdienās; radīt drošu valsts pensiju sistēmu, kurā pensijas lielums ir atkarīgs no veikto sociālās apdrošināšanas iemaksu apjoma; izveidot efektīvi administrējamu finansēšanas sistēmu; palielināt pensionēšanās vecumu, tādējādi nodrošinot strādājošo un pensionāru skaitliskās attiecības samazināšanos, un sociālās apdrošināšanas sistēmas slodzes samazināšanos; stimulēt valsts ekonomisko attīstību, nodrošinot iespējas uzkrājumu investēt valsts ekonomikā, tādējādi attīstot finanšu un kapitāla tirgu.
Pirmais līmenis
Likums “Par valsts pensijām”, kas nodrošināja pensiju pirmā līmeņa ieviešanu, stājās spēkā 1996. gada janvārī. Šo līmeni dēvē par obligāto nefondēto pensiju shēmu, kuras pamatā ir paaudžu solidaritātes princips. Tas nozīmē — pašreizējās iemaksas tiek izmaksātas pašreizējiem pensionāriem un netiek uzkrātas. Katram sociālo iemaksu veicējam, arī tiem, par kuriem iemaksas izdara valsts (piem., personām, kas kopj bērnu līdz 1,5 gadu vecumam, obligātajā militārajā dienestā dienējošiem karavīriem, nestrādājošiem invalīdiem u.c.) ir atvērts personīgais konts, kurā tiek reģistrēta informācija (nevis uzkrāta nauda!) par veiktajām iemaksām. Pensiju sistēmas pirmais līmenis nodrošina pensijas visiem, kuri ir bijuši sociāli apdrošināti vismaz 10 gadus. Ja cilvēka apdrošināšanas stāžs ir mazāks par 10 gadiem, viņam tiek piešķirts valsts sociālā nodrošinājuma pabalsts. Dalība pirmajā līmenī saskaņā ar likumu "Par valsts sociālo apdrošināšanu" ir obligāta visiem strādājošajiem (gan darba devējiem, gan ņēmējiem, gan pašnodarbinātajiem), kā arī šā līmeņa dalībnieki ir tās iedzīvotāju grupas, par kurām saskaņā ar likumu, sociālās iemaksas veic valsts.
Sociāli apdrošinātām personām ir tiesības saņemt šādas pensijas: